open-index/open-wikipedia-markdown huggingface dataset:
Դուան Յունպին

**Դուան Յունպին** (, փինյին՝ Duàn Yǒngpíng), , «Subor» (, փինյին՝ Xiǎobàwáng) և «BBK Electronics» (, փինյին՝ Bùbùgāo) ընկերությունների հիմնադիրը։

## Կրթություն
Ավարտել է Չժեցյանի (մասնագիտացումը՝ ռադիոէլեկտրոնիկայի ինժեներ), ապա՝ Չինաստանի ազգային համալսարանը (մասնագիտացումը՝ տնտեսագիտություն)։ Այնուհետև «MBA» ծրագրով երկու տարի սովորել է Չինաստանի եվրոպական միջազգային բիզնես դպրոցում։

## Գործունեություն
Յունպինը որպես ինժեներ սկսել է աշխատել վակուումային լամպեր արտադրող պեկինյան գործարանում։ 1989 թվականին որոշել է սկսել սեփական գործը՝ ստեղծելով էլեկտրոնիկայով զբաղվող ընկերություն։

Երբ 1989 թվականին Դուան Յունպինը սկսեց աշխատել «Subor» ընկերությունում, այն ուներ 20-ից պակաս աշխատակից և մեծ պարտք։ Նրա ղեկավարությամբ հինգ տարի անց ընկերությունը դարձավ ուսումնական և խաղային համակարգիչներ արտադրող առաջատար ընկերություն Չինաստանում՝ մի քանի միլիարդ յուան եկամտով։

1995 թվականին Յունպինը հիմնադրել է չինական խոշորագույն ընկերություններից մեկը՝ «BBK Electronics Industrial Group»-ը
։ Սկզբնական շրջանում դրա հիմնական արտադրանքը DVD-նվագարկիչն էր։ Ներկայումս այն նաև հեռախոսների և ձայնագիտության ոլորտի առաջատար բրենդ է։

Ըստ «Asia Week» ամսագրի՝ 2000 թվականին Դուան Յունպինն ընդգրկվել է հազարամյակի ամենաազդեցիկ 20 անձանց ցանկում։

Ներկայումս Յունպինն անկախ ներդրող է։ 2002-2004 թվականներին «NetEase.com» ընկերության երկրորդ բաժնետերն էր՝ ըստ բաժնետոմսերի քանակի։

2002 թվականի վերջից ապրում է ԱՄՆ-ում։

2006 թվականին Յունպինն իր ընտանեկան «Enlight Foundation» բարեգործական հիմնադրամի անունից հաղթել է աճուրդում և հնարավորություն ստացել միլիարդատեր Ուորեն Բաֆեթի հետ մասնակցել բիզնես լանչի։ Այդ հնարավորթյան համար նա «eBay» առցանց աճուրդում վճարել է 620 000 դոլար և ստացել «Չինական Ուորեն Բաֆեթ» մականունը։

## Այլ
* Դուան Յունպինը հիմնադրել է «Enlight Foundation» բարեգործական հիմնադրամը, որն օգնում է կրթական և լուսավորչական տարբեր հաստատությունների (հիմնականում Չինաստանում)։
* Ներկայումս «UHAL» ընկերության բաժնետոմսերի 2/3-ի սեփականատերն է։

## Ծանոթագրություններ

## Արտաքին հղումներ
* Հոդված Դուան Յունպինի մասին
* Հոդված «Asiaweek» ամսագրում
* 步步高 ընկերության կայքը

Կատեգորիա:Չինացի գործարարներ
Կատեգորիա:Ռուդիկ Ղարիբյանի հիշատակին նվիրված հոդվածներ
Գալեր (բուսաբանություն)

**Գալեր** (– գխտոր), ցեցիդիաներ, բույսերի օրգանների տեղային ախտաբանության գոյացություններ, որոնք առաջանում են նրանց հյուսվածքների վրա որոշ վիրուսների, բակտերիաների, սնկերի, կլոր որդերի, միջատների և տզերի ազդեցության հետևանքով։

## Ընդհանուր բնութագիր
Գալերի ձևն ու քիմիական կազմությունը կախված են հարուցչի տեսակից, ախտահարված օրգանների վրա տեղադրության բնույթից, հյուսվածքների ձևաբանությունն կառուցվածքից և այլ գործոններից։ Գալերի զարգացումը տերևների վրա հանգեցնում է նրանց վաղաժամ չորացման, ճյուղերի վրա դանդաղեցնում է նրանց աճը և տձևացնում ընձյուղները։ Խանգարվում է բույսի բնականոն սնուցումը, հաճախ բույսը չորանում է։ Գալերի առավել տարածված հարուցիչներից են ցորենի, ճակնդեղի կլոր որդերը, գալամլակների ընտանիքի միջատները, խնձորենու արյունալվիճը, խաղողի ֆիլոքսերան, տանձենու տիզը, կաղամբի արմատապալար, եգիպտացորենի բշտային մրրիկ, կարտոֆիլի քաղցկեղ և նման այլ հիվանդություններ առաջացնող սնկերն ու բակտերիաները։ Գյուղատնտեսության համար դրական նշանակություն ունեն բակլազգիների արմատների վրա պալարաբակտերիաների առաջացրած գալերը (ազոտ սևեռողներ), որոնք հողը հարստացնում են ազոտով։ Բոլոր օրգանների, ինչպիսիք են տերևի բողբոջները, վնասվում են, ձևավորվում են տերատոմորֆներ (դեֆորմացիաներ)։ Որոշ դեպքերում միջատի զարգացման ցիկլի զգալի մասը տեղի է ունենում գալերի և տերատոմորֆայի ներսում։ Նյութափոխանակության խանգարումների պատճառով գալերըը հարստանում են դաբաղանյութերով։ Դաբաղով հատկապես հարուստ են կաղնու, սումակի և պիստակի  գալերը։

## Տես նաև
* Խնձորենու լվիճներ

## Ծանոթագրություններ

Կատեգորիա:Բուսաբանություն
Գանձակի փքանք

**Գանձակի փքանք**, գանձակի տիմպանիա ( – թմբուկ), որոճողների հիվանդություն։ Բնորոշվում է գանձակում մեծ քանակությամբ գազերի կուտակմամբ։ Ավելի հաճախ ընթանում է սուր, որն առաջանում է հեշտ խմորվող կերեր (երեքնուկ, վիկ), փչացած, թթված, փառակալած խոտ, սիլոս ուտելուց, մսուր պահվածքից կտրուկ արոտայինի անցնելուց։

## Ախտանշաններ
Հիմնական կլինիկական ախտանշաններն են` փորի չափերի խիստ մեծացումը, ձախ սովյալ փոսի փքանքը, գանձակի կծկումների թուլացումը և դանդաղումը, լորձաթաղանթների սակավարյունությունը, հևոցը, որոշ դեպքերում խիթերը։ Բուժումն ուշացնելու դեպքում՝ շնչահեղձությունից հնարավոր են անկումներ։

## Բուժում
Բուժումը զոնդահարում և գանձակի լվացում, ներքին ընդունման համար տիմպանալ, սիկալեն, բևեկնախեժ, կաթ, ռումինատոր միջոցներ (կաթնաթթու, սպիտակ կեղծ ղանձ լամերի թուրմ) և լուծողական աղ, երբեմն՝ ծակում սովյալ փոսի հատվածում։ Կենդանիների արածեցումը առատ խոտով մարգագետիններում պետք է իրականացվի միայն պակաս հյութալի և չոր կերակուրով կերակրելուց հետո։ Արգելվում է անասուններին արոտավայր քշել ցողի ժամանակ կամ անձրևից անմիջապես հետո։

## Կանխարգելում
Կերերի որակի և օրակերի հսկողություն, արածեցման կանոնների պահպանում։

## Անատոմիապաթոլոգիական փոփոխություններ
Կենդանու մարմնի գանգուղեղային մասի մկանները, հատկապես արգանդի վզիկի շրջանը և կրծքավանդակի վերջույթները չափավոր կամ մեծ չափով լցված են արյունով։ Երբ փքանքը կտրվում է, գազը ուժգին դուրս է գալիս և փրփուր պարունակությունը թափվում է։ Փայծաղը սեղմված է և գունատ։ Լյարդը նույնպես իշեմիկ է և մասամբ ավտոլիզացված։

## Ծանոթագրություններ

Կատեգորիա:Կենդանիների հիվանդություններ
Բանգկոկի կանոններ

**Բանգկոկի կանոններ** () բանտարկության այլընտրանքային միջոցներ,որոնք պաշտպանում են իրավախախտ կանանց խոցելիությունը տղամարդկանց համար ստեղծված համակարգում։

## Ներածություն
2009 թվականին Թաիլանդի կառավարությունը,  կանանց բանտերի բարեփոխումների կողմնակից Արքայադուստր Բաջրակիտիյաբհայի պնդմամբ, ՄԱԿ-ի Տնտեսական և սոցիալական խորհրդի օժանդակ մարմնին ներկայացրել է հանցավորության կանխարգելման և քրեական արդարադատության հանձնաժողովի բանաձևը, որը մանրամասնում է հիմնականում  բանտարկված կանանց խոցելիությունը  տղամարդկանց համար ստեղծված համակարգում։ Բանաձևը սկիզբ դրեց մի շարք խորհրդակցությունների, որոնց գագաթնակետը դարձավ 2010 թվականին ՄԱԿ-ի Գլխավոր ասամբլեայի կողմից կին բանտարկյալներին վերաբերող առաջին կանոնների ընդունումը՝  կին բանտարկյալների հետ վարվելու կանոնները և իրավախախտների նկատմաբ ազատազրկման հետ չկապված միջոցները կամ Բանգկոկյան կանոնները։

2010 թվականի դեկտեմբերի 22-ին Միավորված Ազգերի Կազմակերպության Գլխավոր ասամբլեան բանաձեւ ընդունեց Բանգկոկի կանոններն ընդունելու մասին, որով անդամ պետություններին կոչ արեց «ընդունել օրենսդրություն, որը սահմանում է բանտարկության այլընտրանքներ, առաջնահերթություն տալ նման համակարգերի ֆինանսավորմանը, ինչպես նաև դրանց իրականացման համար անհրաժեշտ մեխանիզմների մշակմանը»։

## Կանանց աճը  բանտերում
Նշվում է, որ կանայք կազմում են երկրի բանտերում բանտարկյալների ընդհանուր թվի 2-10 տոկոսը։ Նրանց թիվն աճում է ամենաարագ տեմպերով։ Օրինակ ՝ ԱՄՆ-ում անազատության մեջ գտնվող կանանց թիվը տղամարդկանց համեմատ աճել է մոտ երկու անգամ։ Վերջին երեք տասնամյակների ընթացքում այս ցուցանիշն աճել է գրեթե յոթ անգամ։ Չինական տվյալները չեն թարմացվել, բայց 1997-ից 2002 թվականներին Չինաստանի բանտերում կանանց թիվը տարեկան աճել է միջինը 13 տոկոսով։

## Ընտանեկան բռնության զոհեր և ազատազրկման այլընտրանքներ
Կին իրավախախտները  հավանական է, որ տնային կամ սեռական բռնության զոհ են դարձել։ Քրեական արդարադատության ողջ ընթացքում նրանք ենթարկվում են ոստիկանության, բանտի ծառայողների և բանտարկյալների կողմից  չարաշահման, բռնության և նվաստացման։ Շատ կանանց համար կալանավորումը նշանակում է չարաշահում, բռնաբարության սպառնալիքներ, հպում, կուսության ստուգում, մերկացում, ագրեսիվ անձնական զննում, սեռական բնույթի վիրավորանքներ և նվաստացումներ կամ նույնիսկ բռնաբարություն։ Հայտնի են նաև դեպքեր, երբ կին բանտարկյալներին հարկադրում են սեռական ծառայություններ մատուցել ՝ նպաստի կամ արտոնյալ վերաբերմունքի համար: Ապացուցված է, որ ազատազրկման այլընտրանքները, օրինակ՝ հասարակական աշխատանքները, շատ ավելի արդյունավետ են կրկնահանցագործությունը նվազեցնելու և տևական վերականգնումը խթանելու համար։ Այնուամենայնիվ, շատ երկրներում ազատազրկման այլընտրանքները հաշվի չեն առնում հանցագործ կանանց հատուկ կարիքները։ Նրանց խնամակալության պարտականությունները և ընտանեկան բռնության նախկին պատմությունը հաճախ անտեսվում են, ինչպես նաև գենդերային տարբերությունները թմրամիջոցներից կախվածության և, հետևաբար, թմրամիջոցների բուժման հարցում։

## Ծանոթագրություններ

Կատեգորիա:Ազատազրկում
Կատեգորիա:Իրավահավասարություն
Կատեգորիա:Կանանց իրավունքներ
Վիլի Սանյոլ

**Վիլի Սանյոլ** (, ),  Ֆրանսիացի ֆուտբոլիստ և ֆուտբոլային մարզիչ։ Հանդես է եկել «Սենտ Էտիեն», «Մոնակո» և «Բավարիա» ակումբներում և Ֆրանսիայի հավաքականում։ Աշխարհի առաջնության արծաթե մեդալակիր, երկու Կոնֆեդերացիաների գավաթների և շատ այլ գավաթների դափնեկիր։ 2013-2014 թվականներին եղել է Ֆրանսիայի երիտասարդական հավաքականի գլխավոր մարզիչը։ 2014-2016 թվականներին գլխավորել է «Բորդոն», 2017 թվականի ամռանը ընդգրկվել է «Բավարիայի» մարզչական շտաբում։ 2017 թվականի սեպտեմբերի 28-ին նշանակվել է «Բավարիայի» գլխավոր մարզչի ժամանակավոր պաշտոնակատար։ 2021 թվականի փետրվարին նշանակվել է Վրաստանի հավաքականի գլխավոր մարզիչ։

## Կարիերա
### Ակումբում
«Բավարիայի» կազմում խաղադաշտ դուրս չի եկել 2008 թվականի ամռանից, իսկ 2009 թվականի սկզբին հայտարարել է կարիերան ավարտելու մասին աքիլեսյան ջիլի վնասվածքի պատճառով։

### Միջազգային
Իր նորամուտը նշել է 2000 թվականի նոյեմբերի 15-ին Թուրքիայի հետ խաղում (4:0 հօգուտ Ֆրանսիայի հավաքականի)։

Աշխարհի և Եվրոպայի առաջնություններում ելույթների վիճակագրություն։

* Ֆուտբոլի աշխարհի առաջնություն 2002 — 0 հանդիպում (հայտացուցակում)
* Ֆուտբոլի Եվրոպայի առաջնություն 2004 — 3 հանդիպում
* Ֆուտբոլի աշխարհի առաջնություն 2006 — 7 հանդիպում
* Ֆուտբոլի Եվրոպայի առաջնություն 2008 — 2 հանդիպում

### Մարզչական
2017 թվականի հունիսի 9-ին նշանակվել է «Բավարիայի» գլխավոր մարզիչ Կարլո Անչելոտիի օգնական։ Պայմանագիրը կնքվել է 2 տարի ժամկետով։

2017 թվականի սեպտեմբերի 28-ին նշանակվել է "Բավարիայի" գլխավոր մարզչի պաշտոնակատար ՝ այդպիսով փոխարինելով հեռացված Կարլո Անչելոտիին։ Յուպ Հայնկեսի գալուստով լքեց թիմը։

2021 թվականի փետրվարին նշանակվել է Վրաստանի ֆուտբոլի ազգային հավաքականի մարզիչ։

## Ձեռքբերումներ
; «Մոնակո»

* Ֆրանսիայի չեմպիոն 1999/2000
* Ֆրանսիայի սուպերգավաթի հաղթող 1997

; «Բավարիա»

* Գերմանիայի չեմպիոն․ 2000/01, 2002/03, 2004/05, 2005/06, 2007/08
* Գերմանիայի գավաթակիր․ 2002/03, 2004/05, 2005/06, 2007/08
* Գերմանական լիգայի գավաթակիր․ 2000
* Չեմպիոնների լիգայի հաղթող․ 2000/01
* Միջմայրցամաքային գավաթակիր․ 2001

; Ֆրանսիայի հավաքական

* Կոնֆեդերացիաների գավաթակիր․ 2001, 2003
* Աշխարհի առաջնության արծաթե մեդալակիր 2006

## Անձնական կյանք
Ամուսնացած է, ունի չորս զավակ։ Սանյոլ-հեռուստահաղորդավար Ալեսանդրա Սյուբլեի զարմիկը։

## Հոբբիներ
* Կինո, երաժշտություն, ճանապարհորդություն, գնումներ։

## Ծանոթագրություններ

## Աղբյուրներ
* 
 
Կատեգորիա:Ֆրանսիացի ֆուտբոլային մարզիչներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Վրաստանի ֆուտբոլի հավաքականի մարզիչներ
Կատեգորիա:Ֆուտբոլային մարզիչներ այբբենական կարգով
Կատեգորիա:Բորդոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2024-ի մարզիչներ
Ուրմիայի շրջան

**Ուրմիա** շահրեստան (), շահրեստան (գավառ) Իրանի հյուսիս-արևմուտքում՝ Արևմտյան Ադրբեջան օսթանի հյուսիսարևելյան մասում։ Բնակչությունը վերջին մարդահամարի տվյալներով կազմում է ։ Վարչական կենտրոնը Ուրմիա քաղաքն է։

Շահրեստանը հյուսիսից սահմանակից է Արևմտյան Ադրբեջան օսթանի Սալմաստ, հարավ-արևմուտքից` Օշնավիե, հարավ-արևմուտքից` Նեգեդե շահրեստաններին, արևմուտքից` Թուրքիային, արևելքից ողողվում է Ուրմիա լճի ջրերով։

## Բնակչություն
2006 թվականին բնակչությունը կազմում էր 856 914 մարդ՝ 215 342 տնային տնտեսություններում։ 2011 թվականի մարդահամարի տվյալներով բնակչությունը կազմում էր 963 738 մարդ` 272 439 տնտեսություններում։ Ըստ վերջին՝ 2016 թվականի մարդահամարի տվյալների՝ բնակչությունը կազմում էր արդեն 1 040 565 մարդ՝ 304 306 տնտեսություններում։

Բնակիչերը հիմնականում քրդեր և իրանական ադրբեջանցիներ են։

## Վարչական բաժանում
Վարչական տեսանկյունից շահրեստանը բաժանված է 5 բախշերի (շրջանների), որոնք իրենց հերթին ընդգրկում են 20 գյուղական շրջաններ և 5 քաղաքներ։ Շահրեստանի բաժանումը վարչական միավորների ըստ վերջին մարդահամարների բնակչության տվյալների հետ մեկտեղ բերված են աղյուսակում ստորև.

## Ծանոթագրություններ

Կատեգորիա:Արևմտյան Ադրբեջան նահանգ
Կատեգորիա:Իրանի աշխարհագրություն
Երշիկով աղցան

[thumb|Շվեյցարական երշիկով աղցան բոլոնական երշիկ և պանիրով [Էմենտալ (պանիր)|էմենտալ]]
[thumb|В բադենական [Խոհանոց (շինություն)|խոհանոց երշիկով աղցան մատուցվում են բիբլիսկեսով և տապակած կարտոֆիլով]]
**Երշիկով աղցան** (գերմ.՝ Wurstsalat) — կշտացնող աղցան է մեկ կամ մի քանի երշիկների տեսակներով, սովորաբար խաշած, բայց նաև հում՝ համեմված քացախով, բուսական յուղով և սոխով։ Երշիկով աղցանը հայտնի ուտեստ է՝ նախուտեստ կամ խորտիկ՝ ճաշի միջև ուտում են հարավային Գերմանիայում, Էլզասում, Շվեյցարիայում և Ավստրիայում։ Երշիկով աղցան — գերմանական գարեջրի այգիներում բնորոշ խորտիկ է։

Երշիկեղենի աղցանի համար երշիկը (սովորաբար խաշած երշիկ) կտրատում են բարակ շերտերով կամ գծերով և որոշ ժամանակ պահում քացախի և բուսական յուղի խառնուրդի մարինադի մեջ՝ սև պղպեղով, աղով և կտրատված օղակներով կամ խորանարդիկներով սոխը։ Ըստ Ալֆոնս Շուբեկի՝ ճիշտ պատրաստված բավարական ոճի երշիկը աղցանի մեջ, որը պատրաստված է փոքր, հաստ և կծու խոզի նրբերշիկներից, խիստ կտրատած, սոխով և կծու մանանեխով, խստիվ չի թույլատրվում լրացուցիչ բաղադրիչներ, ինչպիսիք են թթու վարունգը կամ կծու պղպեղը։ Տարածաշրջանային այլ բաղադրատոմսեր երշիկի աղցանին ավելացնում են մանր կտրատած բողկ և մաղադանոս։ Երշիկով աղցան մատուցում են հացով կամ տապակած կարտոֆիլով, ինչպես նաև պանրային մթերքով։ Կուրպֆալցում և Սաարում - կարտոֆիլ ֆրիով։ Շվաբական երշիկով աղցանի բաղադրատոմսը ներառում է նաև խոզի արյան երշիկ, մինչդեռ շվեյցարական, ստրասբուրգյան և ալզասական երշիկով աղցանը պահանջում է Էմենտալ (շվենդական պանիր)։ Շվեդական երշիկեղենի աղցանը ներառում է ինչպես արյան երշիկ, այնպես էլ պինդ պանիր։ Շվեյցարիայում նրբերշիկի աղցանը պատրաստվում է սերվելատից և ներառում է Էմենտալ, գրույեր և ապենցելլեր։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* Рецепт
Նիկլաս Ֆյուլկրուգ

**Նիկլաս Ֆյուլկրուգ** (, ), գերմանացի ֆուտբոլիստ, Դորտմունդի «Բորուսիայի» և Գերմանիայի ֆուտբոլի ազգային հավաքականի հարձակվող։

## Ակումբային կարիերա
Նիկլաս Ֆյուլկրուգն իր պրոֆեսիոնալ կարիերան սկսել է 2012 թվականին «Վերդեր» ակումբի կազմում։ 2013 թվականի օգոստոսի 24-ին նա մեկ տարով վարձավճարով տրվել է Գրոյտեր Ֆյուրտ ակումբին։ Նոյեմբերի 2-ին նա  նոր ակումբի կազմում 4 գոլ է խփել «Էրզգեբիրգեի» դեմ խաղում (6:2)։ 2014 թվականին նա տեղափոխվել է «Նյուրնբերգ», որտեղ 54 խաղ է անցկացրել և դարձել 17 գոլի հեղինակ։ 2016 թվականի հուլիսին հարձակվողը պայմանագիր է կնքել «Հաննովեր 96» ակումբի հետ։ 2018 թվականի սկզբին նա հեթ-տրիկի հեղինակ դարձել Մայնց 05 ակումբի դեմ խաղում, որից հետո հրավիրվել է Գերմանիայի ֆուտբոլի ազգային հավաքական։

2019/20 մրցաշրջանում Ֆյուլկրուգը կրկին վերադարձել է «Վերդեր»։ 2020 թվականի սեպտեմբերի 26-ին հարձակվողն իր երկրորդ հեթ-տրիկն է հեղինակել Բունդեսլիգայում «Շալկե 04» ակումբի դեմ արտագնա խաղում։ Երկրորդ Բունդեսլիգայում 2021/2022 թվականներին Նիկլասը խփել է 19 գոլ և օգնել իր ակումբին վերադառնալ Բունդեսլիգաу։ Գերմանիայի առաջնության 2022/2023 մրցաշրջանի սկզբում նա 14 խաղում դարձել է 10 գոլի հեղինակ, ինչը դրդել է Գերմանիայի հավաքականի մարզիչ Հանսի Ֆլիկին նրան հրավիրել աշխարհի առաջնությանը։

## Կարիերան հավաքականում
2022 թվականի նոյեմբերին Ֆյուլկրուգը հրավիրվել է Գերմանիայի հավաքական՝ Կատարում կայանալիք աշխարհի առաջնությանը մասնակցելու։ Նա ազգային հավաքականի կազմում իր նորամուտը նշել է Օմանի ֆուտբոլի ազգային հավաքականի դեմ ընկերական խաղում։ Նա դուրս է եկել փոխարինման և խփել հանդիպման միակ գոլը։ Նա նաև դարձել է վերջին 20 տարվա ընթացքում ազգային հավաքականում նորամուտը նշած ամենատարեց խաղացողը։ Մինչ այդ՝ 2002 թվականին 33 տարեկանում հավաքականում իր նորամուտն է նշել Մաքս Մարտինը։ Նոյեմբերի 27-ին Ֆյուլկրուը խփել է իր առաջին գոլը աշխարհի առաջնությունում։ Իսպանիայի ֆուտբոլի ազգային հավաքականի դեմ խաղում նա հավասարեցնել է հաշիվը  (1:1) և թիմին բերել մրցաշարի առաջին միավորը։ Դեկտեմբերի 1-ին նա գոլի հեղինակ է դարձել Կոստա Ռիկայի ֆուտբոլի ազգային հավաքականի դեմ հաղթական խաղում (4:2), սակայն Գերմանիան լքել է մրցաշարը խմբային փուլում, քանի որ գոլերի տարբերությամբ խմբում գրավել է երրորդ տեղը։

Նիկլաս Ֆյուլկրուգն ընտրվել է 2024 թվականի Ֆուտբոլի Եվրոպայի առաջնության  խաղերին և առաջին խաղում դարձել գոլի հեղինակ։

## Ձեռքբերումներ
### Թիմային
;Դորտմունդի «Բորուսիայի» 
*ՈՒԵՖԱ-ի 2023/24 թթ Չեմպիոնների լիգայի արծաթե մեդալակիր
### Անձնական
*Բունդեսլիգայի լավագույն ռմբարկու՝ 2022/23 (16 գոլ)
*Ընդգրկվել է Բունդեսլիգայի 2022/23 մրցաշրջանի խորհրդանշական հավաքականում

## Ծանոթագրություններ

## Արտաքին հղումներ
*Նիկլաս Ֆյուլկրուգի հեթ-տրիկը հաղթանակ պարգևեց «Բորուսիային» 
* Профиль Никласа Фюллькруга на сайте weltfussball.de
* Профиль Никласа Фюллькруга на сайте kicker.de

Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Բառնաբաշ Վարգա

**Բառնաբաշ Վարգա** (, ), հունգարացի ֆուտբոլիստ, «Ֆերենցվարոշ» ակումբի և Հունգարիայի ֆուտբոլի ազգային հավաքականի հարձակվող։

## Ակումբային կարիերա
Բառնաբաշ Վարգան եղել է հունգարական «Հալադաս» ակումբի սան։ Պրոֆեսիոնալ մակարդակով հարձակվողն իր կարիերան սկսել է Ավստրիայում, որտեղ 2016/17 մրցաշրջանից հանդես է եկել Ավստրիայի ֆուտբոլի առաջնությունում հանդես եկող «Մաթերսբուրգ» ակումբում։ Նա հիմնականում ընդգրկվել է էր թիմի պահեստայինների կազմում։ 

2020 թվականին հարձակվողը վերադարձել է Հունգարիա, որտեղ միացել է Երկրորդ դիվիզիոնում հանդես եկող «Գիրմոտ» ակումբին։ Վարգան ակումբում ցուցաբերել է արդյունավետ խաղ և 2022 թվականին նրան հրավեր ստացել Հունգարիայի ֆուտբոլի առաջնությունում հանդես եկող «Պակշ» ակումբից։ 

2023 թվականի ամռանը Վարգան տեղափոխվել է Հունգարիայի ուժեղագույն ակումբ՝ «Ֆերենցվարոշ»։ Ազգային առաջնության առաջին հանդիպումներում հարձակվողը հեթ-տրիկի հեղինակ է դարձել․ նա երեքական գոլ է խփել իր նախկին ակումբների՝ «Պակշի» և «Զալայգերշեգի» դարպասներին։ Նա երեք գոլ է խփել նաև ՈՒԵՖԱ Կոնֆերանս լիգայի որակավորման փուլում՝ Մալթայի «Համրուն Սպարտանս» ակումբի դեմ խաղում։

## Կարիերան հավաքականում
2023 թվականի մարտին Բառնաբաշ Վարգան հրավեր է ստացել հավաքականիցй։ Նա իր նորամուտը նշել է Եվրո 2024-ի ընտրական փուլում՝ Բուլղարիայի ֆուտբոլի ազգային հավաքականի դեմ խաղում։ 

Վարգան միջազգային մակարդակով իր առաջին գոլը խփել է 2023 թվականի հունիսին, Լիտվայի ֆուտբոլի ազգային հավաքականի դեմ խաղում։ 

2024 թվականի հունիսի 8-ին Իսրայելի ֆուտբոլի ազգային հավաքականի դեմ ընկերական խաղում Բառնաբաշ Վարգան 3 գոլի հեղինակ է դարձել։

2024 թվականի Ֆուտբոլի Եվրոպայի առաջնության խմբային փուլի առաջին խաղում Բառնաբաշ Վարգան գրավել է Շվեյցարիայի ֆուտբոլի ազգային հավաքականի դարպասը։

## Ծանոթագրություններ

## Արտաքին հղումներ
* 
* MLSZ Profile
* International Career

 
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆերենցվարոշի ֆուտբոլիստներ
«Ամերիկյան սարսափ պատմություն» հեռուստասերիալի էպիզոդների ցանկ

**[[Ամերիկյան սարսափ պատմություն]]** — հեռուստասերիալ է, որը ստեղծվել է Ռայան Մերֆիի և Բրեդ Ֆելչաքի կողմից։ Լինելով անթոլոգիա, յուրաքանչյուր եթերաշրջան տարբերվոիմ է նախորդից՝ նոր պատմությամբ, հերոսներով և սեփական սկիզբն ու ավարտով։

Յուրաքանչյուր եթերաշրջանն առաջադրվել է մի քանի Պրայմ թայմ «Էմմի»-ի մրցանակաբաշխության։ Առաջին վեց եթերաշրջաններն հաղթել են, որոնցից Ռոանոկը հաղթել է մեկում, Մարդասպան տունը, Հոգեբուժարանը և Հյուրանոցը հաղթել են երկուական, Կախարդների գիշերաժողովը՝ չորս, իսկ Հրեշների կրկեսը՝ տասը կատեգորիաներում։ 2020 թվականի հունվարին սերիալը երկարաձգվեց ևս երեք եթերաշրջանով՝ հասցնելով ընդհանուր եթերաշրջանների թիվը 13-ի։

## Եթերաշրջաններ




## Էպիզոդներ
### 1-ին եթերաշրջան. Մարդասպան-տունը (2011)



### 2-րդ եթերաշրջան. Հոգեբուժարան (2012–13)



### 3-րդ եթերաշրջան. Կախարդների գիշերաժողով (2013–14)
 



### 4-րդ եթերաշրջան. Հրեշների կրկեսը (2014-15)



### 5-րդ եթերաշրջան. Հյուրանոց (2015-16)



### 6-րդ եթերաշրջան. Ռոանոկ (2016)



### 7-րդ եթերաշրջան. Պաշտամունք (2017)



### 8-րդ եթերաշրջան. Ապոկալիպսիս (2018)



### 9-րդ եթերաշրջան. 1984 (2019)



### 10-րդ եթերաշրջան. Երկակի տեսակ (2021)



### 11-րդ եթերաշրջան. Նյու Յորք (2022)



### 12-րդ եթերաշրջան. Նրբություն (2023-24)



## Ծանոթագրություններ
Նեդիմ Բայրամի

**Նեդիմ Բայրամի** (, ), ալբանացի և շվեյցարացի ֆուտբոլիստ, «Սասուոլո» ակումբի և Ալբանիայի ֆուտբոլի ազգային հավաքականի կիսապաշտպան։

## Ակումբային կարիերա
Նեդիմ Բայրամին ծնվել է Շվեյցարիայում, խաղում է Ալբանիայի հավաքականում։ Ծնողներն էթնիկ ալբանացի են։ Նեդիմ Բայրամի իր ողջ երիտասարդական կարիերան անցկացրել է «Գրասհոպեր» ակումբում։ Նա իր ակումբակիցներ Պետար Պուշիչի և Արիյան Կոլլակուի հետ 2017 թվականի փետրվարին կնքել է իր առաջին պրոֆեսիոնալ պայմանագիրը։ Ֆուտբոլիստն իր առաջնաելույթը խաղացել է նույն ամսին։ 2019 թվականի օգոստոսի 13-ին Նեդիմ Բայրամին վարձավճարով միացել է իտալական Սերիա B-ում հանդես եկող  «Էմպոլիին»։

2023 թվականի հունվարի 31-ին ֆուտբոլիստը վարձավճարով տեղափոխվել է Սասուոլո»։

## Կարիերան հավաքականում
Նեդիմ Բայրամին ներկայացրել է Շվեյցարիան մինչև 21 տարեկանների տարբեր երիտասարդական խմբերում։ Նա խաղացել է Շվեյցարիայի մինչև 17 տարեկանների հավաքականում։ Նա ընդհանուր առմամբ հինգ գոլ է խփել մինչև 17 տարեկանների հավաքականի կազմում, այդ թվում՝ 2015 թվականին Չեռնոգորիայի դեմ խաղում դուբլի հեղինակ դառնալով։ 2021 թվականի մարտի 9-ին Շվեյցարիայի Մ-21 տարեկանների մենեջեր Մաուրո Լուստրինելին հայտարարել է, որ ֆուտբոլիստը որոշել է փոխել հավատը և ներկայացնել իր ծագման երկիրը՝ Ալբանիան։

2021 թվականի մարտի 17-ին նա ստացել է Ալբանիայի քաղաքացիություն, այդպիսով անհրաժեշտ էր միայն ՖԻՖԱ-ի թույլտվությունը՝ Ալբանիայի ազգային հավաքականում խաղալու իրավունք ստանալու համար։ 2021 թվականի օգոստոսի 30-ին նա ստացել է Մարզական արբիտրաժային դատարանի թույլտվությունը։

Ալբանիայի ֆուտբոլի ազգային հավաքականի կազմում նա իր նորամուտը նշել է 2022 թվականի սեպտեմբերի 5-ին Հունգարիայի ֆուտբոլի ազգային հավաքականի դեմ խաղում։ Նրա թիմը հաղթել է 1–0 հաշվով։

2023 թվականի հունիսի 17-ին նա խփել է իր առաջին գոլը Ալբանիայի կազմում ՈՒԵՖԱ-ի Եվրո 2024-ի ընտրական փուլում՝ Մոլդովայի ֆուտբոլի ազգային հավաքականի դեմ խաղում (2–0)։

2024 թվականի հունիսին ֆուտբոլիստն ընդգրկվել է հավաքականում՝ մասնակցելու 2024 թվականի Ֆուտբոլի Եվրոպայի առաջնության խաղերին։ Իտալիայի ֆուտբոլի ազգային հավաքականի դեմ խմբային փուլի մեկնարկային խաղում նա խփեց ՈՒԵՖԱ-ի Եվրոպայի առաջնության պատմության ամենաարագ գոլը՝ խաղից ընդամենը 23 վայրկյան անց։

## Ծանոթագրություններ

## Արտաքին հղումներ
* Under-15 Profile at football.ch
* Under-16 Profile at football.ch
* Under-17 Profile at football.ch
* Under-18 Profile at football.ch
* Under-19 Profile at football.ch

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցյուրիխ քաղաքում ծնվածներ
Կատեգորիա:Ռեյնջերս ՖԱ-ի ֆուտբոլիստներ
Զաք Վիլլա

**Զաք Վիլլա**(, ), ամերիկացի դերասան և երաժիշտ է։ Վիլլան ծնվել է Այովա նահանգի Քլինթոն քաղաքում։ Նա առավել հայտնի է իրական սերիական մարդասպան Ռիչարդ Ռամիրեսի դերով FX անթոլոգիայի ամերիկյան սարսափ պատմություն սերիալի իններորդ սեզոնում, որը կոչվում է American Horror Story: 1984,  և Cylvia խմբի միջոցով իր գեղարվեստական փորձառությամբ։ Վիլլան նվագում է դաշնամուր, հարվածային գործիքներ, բաս, կիթառ և ջութակ։

Նա առավել հայտնի է FX հեռուստաալիքի անթոլոգիա՝ Ամերիկյան սարսափ պատմություն հեռուստասերիալի իններորդ եթերաշրջանում՝ (Ամերիկյան սարսափ պատմություն։ 1984) իրական սերիական մարդասպան Ռիչարդ Ռամիրեսի մարմնավորմամբ։ Նա նաև Cylvia խմբի մասնակից է։ Վիլլան նվագում է դաշնամուր, հարվածային գործիքներ, կիթառ և ջութակ։

## Անձնական կյանք
Նա ծնվել է մեքսիկացիների ընտանիքում՝ Քլինթոնում, Այովա։ 2015 թվականի հունվարին Վիլլան և նրա խմբի անդամ Էվան Ռեյչել Վուդը հայտարարեցին, որ նշանվել են։ Նրանց խումբը կոչվում էր *Rebel and a Basketcase*: Զույգը բաժանվեց  2017 թվականի սեպտեմբերին։

2017 թվականի հունիսից Վիլլան հանդիսանում է *Sorry Kyle* խմբի  վոկալիստը և կիթառահարը։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:Ամերիկացի դերասաններ
Կատեգորիա:Ամերիկացի երաժիշտներ
Արցախի Հանրապետության արտաքին գործերի նախարար

**Արցախի Հանրապետության արտաքին գործերի նախարար**,  Արցախի Հանրապետության արտաքին գործերի նախարարության ղեկավարը։ Արցախի արտաքին գործերի նախարարը նշանակվում Արցախի նախագահի կողմից։

## Պատմություն
1993 թվականի հուլիսի 23-ին Լեռնային Ղարաբաղի Հանրապետության Պաշտպանության պետական կոմիտեի (ՊՊԿ) նախագահ Ռոբերտ Քոչարյանի կարգադրությամբ հիմնվեց Արցախի Հանրապետության արտաքին գործերի նախարարությունը։ Հանրապետության արտաքին գործերի առաջին նախարար նշանակվեց ԼՂՀ ՊՊԿ նախագահի քաղաքական հարցերով խորհրդական Արկադի Ղուկասյանը։ Հետագա տարիներին արտաքին գործերի նախարարությունը ղեկավարեցին Նաիրա Մելքումյանը, Աշոտ Ղուլյանը, Արման Մելիքյանը, Գեորգի Պետրոսյանը, Վասիլի Աթաջանյանը (որպես նախարարի պաշտոնակատար), Կարեն Միրզոյանը, Մասիս Մայիլյանը, Դավիթ Բաբայանը։ 2023 թվականի հունվարից Արցախի Հանրապետության արտաքին գործերի նախարարը Սերգեյ Ղազարյանն է։

## Ծանոթագրություններ

Կատեգորիա:Արցախի արտաքին գործերի նախարարներ
Զանդեր Քլարկ

**Ալեքսանդեր Քլարկ** (, ) շոտլանդացի ֆուտբոլիստ, «Հարթ օֆ Միդլոթիան» ակումբի և Շոտլանդիայի ազգային հավաքականի դարպասապահ։

## Ակումբային կարիերա
Քլարկը «Համիլթոն Ակադեմիկալ» և «Սենթ Ջոնսթոն» ակումբների սան է։  2010 թվականին խաղացողն ընդգրկվել է վերջին մրցաշրջանի հայտացուցակում։  2011 թվականին Զանդերը վարձավճարով տեղափոխվել է «Էլգին Սիթի»։  Օգոստոսի 6-ին «Բերվիկ Ռեյնջերսի» դեմ խաղում նշել է իր նորամուտը Շոտլանդիայի երրորդ դիվիզիոնում։  2013 թվականին Քլարկը վարձավճարով տեղափոխվել է «Քուինս օֆ զե Սաութ»։  Հոկտեմբերի 19-ին «Դանդիի» դեմ խաղում նշել է իր նորամուտը Շոտլանդիայի Չեմպիոնշիփում։  2015 թվականին վարձակալության ավարտից հետո Զանդերը վերադարձել է «Սենտ Ջոնսթոն»։  Սեպտեմբերի 26-ին «Դանդի Յունայթեդի» դեմ խաղում նշել է իր նորամուտը Շոտլանդիայի Պրեմիեր լիգայում։  2021 թվականին ֆուտբոլիստն օգնել է ակումբին նվաճել Շոտլանդիայի գավաթը և Շոտլանդիայի լիգայի գավաթը։ 

2022 թվականին Քլարկը տեղափոխվել է «Հհարթ օֆ Միդլոտիան»։  Դեկտեմբերի 24-ին «Դանդի Յունայթեդի» դեմ խաղում նշել է իր նորամուտը նոր թիմի կազմում։

## Միջազգային կարիերա
2023 թվականի հոկտեմբերի 17-ին Ֆրանսիայի հավաքականի դեմ ընկերական խաղում Քլարկը նշել է իր նորամուտը Շոտլանդիայի հավաքականի կազմում։

## Ձեռքբերումներ
**Ակումբային**

 **«Սենթ Ջոնսոն»**
* Շոտլանդիայի գավաթակիր — 2020/2021
* Շոտլանդական լիգայի գավաթակիր — 2020/2021

## Ծանոթագրություններ

 
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Սքոթ ՄաքՔենա

**Սքոթ Ֆրեյզեր ՄաքՔենա** (, ), շոտլանդացի ֆուտբոլիստ, անգլիական «Նոթինգհեմ Ֆորեստ» ակումբի և Շոտլանդիայի ազգային հավաքականի պաշտպան։ 2020 թվականի Եվրոպայի առաջնության մասնակից։

## Ակումբային կարիերա
Մաքքեննան «Աբերդին» ակումբի սան է։  2015 թվականի սկզբին Սքոթը խաղային պրակտիկա ստանալու համար վարձավճարով տեղափոխվել է «էր Յունայթեդ»։  Ապրիլի 3-ին «Պիտերհեդի» դեմ խաղում նշել է  իր նորամուտը Շոտլանդիայի առաջին լիգայում։  2016 թվականի սկզբին Մաքքեննան վարձավճարով տեղափոխվել է «Ալլոա Ատլետիկ»։ Հունվարի 12-ին «Ռեյթ Ռովերսի» դեմ խաղում նշել է իր նորամուտը շոտլանդական Չեմպիոնշիփում։  Արդեն հունվարին Սքոթը վերադարձել է «Աբերդին»։  Փետրվարի 6-ին «Սենթ Ջոնսթոնի» դեմ խաղում նշել է նորամուտը Շոտլանդիայի Պրեմիեր լիգայում։  Նույն թվականի նոյեմբերին Մաքեննան կրկին վարձավճարով տեղափոխվել է «էր Յունայթեդ»։  2017 թվականի ամռանը վերադարձել է «Աբերդին»։ Դեկտեմբերի 8-ին «Դանդիի» դեմ խաղում Սքոթը խփել է իր առաջին գոլը թիմի կազմում։ 

2020 թվականի ամռանը Մաքքեննան տեղափոխվել է անգլիական «Նոթինգհեմ Ֆորեստ»։  Սեպտեմբերի 25-ին «Հադերսֆիլդ Թաունի» դեմ խաղում նշել է իր նորամուտը Չեմպիոնշիփում։

## Միջազգային կարիերա
2018 թվականի մարտի 23-ին Կոստա Ռիկայի հավաքականի դեմ ընկերական խաղում Մաքքեննան նշել է իր նորամուտը Շոտլանդիայի հավաքականի կազմում։ 

2021 թվականին Մակքեննան մասնակցել է Եվրոպայի առաջնությանը։ Մրցաշարում հանդես է եկել Խորվաթիայի հավաքականի դեմ խաղում։

## Ծանոթագրություններ

## Արտաքին հղումներ
* Ֆուտբոլիստի էջը «Աբերդինի» կայքում 

Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Տղամարդկանց սպասելիս

**«Տղամարդկանց սպասելիս»** (*En attendant les hommes*), 2007 թվականին Կատի Լենա Ն'դիայեի ստեղծած վավերագրական ֆիլմը Մավրիտանիայի Ուալատայում ապրող կին որմնանկարիչների մասին։ Սահարա անապատի ծայրամասում գտնվող այս քաղաքում երեք կանայք ավանդական նկարներ են պատկերում քաղաքի պատերին։

## Սյուժե
Ուալատան փոքր օազիս քաղաք է Մավրիտանական անապատի հեռավոր արևելքում։ Այս կղզյակում՝ ավազների դեմ խոյացող անհարատև բերդապատնեշի ներսում, երեք ավանդապաշտ կին նկարիչներ զարդարում են կարմիր պատերը ֆրեսկոներով մի հասարակության մեջ, որտեղ ակնհայտորեն գերակշռում են ավանդույթները, կրոնը և տղամարդիկ, և նրանք ազատորեն խոսում են գենդերային հարաբերությունների մասին։

## Ծանոթագրություններ

## Արտաքին հղումներ
*  Excerpt from the film.

Կատեգորիա:Հարաբերություններ
Կատեգորիա:Մավրիտանիայի անապատներ
Կատեգորիա:Մավրիտանիայի մշակույթ
Կատեգորիա:Նկարչություն
Կատեգորիա:Վավերագրական ֆիլմեր
Միշել Էբիշեր

**Միշել Էբիշեր** (, ), շվեյցարացի ֆուտբոլիստ, իտալական «Բոլոնիա» ակումբի և Շվեյցարիայի ֆուտբոլի ազգային  հավաքականի կիսապաշտպան։

## Ակումբային կարիերա
Միշել Էբիշերը եղել է շվեյցարական «Յանգ Բոյզ» ակումբի սան, միացել է ակումբի ակադեմիային 2013 թվականին։ 2016/2017 մրցաշրջանում նա ներգրավվել է ակումբի հիմնական մարզումներին։ 2016 թվականի սեպտեմբերի 10-ին նա իր նորամուտը նշել է Շվեյցարիայի առաջնությունում «Լյուցեռնի» դեմ խաղում։ Նա փոխարինման է դուրս եկել 89-րդ րոպեին Յորիկ Ռեյվի փոխարեն։ 

«Յանգ Բոյզի» կազմում Միշել Էբիշերը դարձել է 2017–18 Շվեյցարիայի Սուպերլիգայի հաղթող։ Դրանից առաջ ակումբն այդ տիտղոսը նվաճել է 32 տարի առաջ։

2022 թվականի հունվարի 25-ին նա տեղափոխվել է Իտալիայի «Բոլոնաիա»։

## Կարիերան հավաքականում
Էբիշերը Շվեյցարիայի ֆուտբոլի ազգային հավաքականի կազմում իր նորամուտը նշել է 2019 թվականի նոյեմբերի 18-ին՝ Եվրո 2020-ի ընտրական փուլի Ջիբրալթարի ֆուտբոլի ազգային հավաքականի դեմ խաղում։ Նա փոխարինման դուրս եկավ 85-րդ րոպեին՝ Ռուբեն Վարգասի փոխարեն։ 2022 թվականի նոյեմբերի 9-ին նա հրավիրվել է  Շվեյցարիայի հավաքական՝ մասնակցելու 2022 թվականին Կատարում տեղի ունեցած Ֆուտբոլի աշխարհի առաջնությանը։ Ֆուդբոլիստն այդ առաջնությունում մասնակցել է մեկ հանդիպման՝ մտնելով խաղադաշտ 76-րդ րոպեին։ 

2024 թվականի հունիսի 7-ին Էբիշերն ընդգրկվել է 2024 թվականի Ֆուտբոլի Եվրոպայի առաջնության 26 հոգանոց հայտացուցակում։ Հունիսի 15-ին նա խփել է իր առաջին միջազգային մասշտաբի գոլը և կատարել մեկ գոլային փոխանցում։ Նրա հավաքականը Հունգարիայի ֆուտբոլի ազգային հավաքականի նկատմամբ 3–1 հաշվով հաղթանակ է տարել։

## Ձեռքբերումներ
### Ակումբային
; «Յանգ Բոյզ»
*Շվեյցարիայի չեմպիոն (3)։ 2017/18, 2018/19, 2019/20

## Ծանոթագրություններ

## Արտաքին հղումներ
* 
* 
* 

 
Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Յանգ Բոյզի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարացիներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ֆլորին Նիցե

**Ֆլորին Կոնստանտին Նիցե** (, ), ռումինացի ֆուտբոլիստ, դարպասապահ։ Թուրքական «Գազիանթեպ» ակումբի և Ռումինիայի ազգային հավաքականի ֆուտբոլիստ։

## Կարիերա
Ծնվել է 1987 թվականի հուլիսի 3-ին Բուխարեստում։ «Կոնկորդիա» ակումբի (Կյաժնա) ֆուտբոլային դպրոցի սան է։ Մեծահասակների ֆուտբոլային կարիերան սկսել է 2007 թվականին նույն ակումբի հիմնական թիմում, որտեղ անցկացրել է վեց մրցաշրջան՝ մասնակցելով առաջնության 117 հանդիպման։  Լիգայում իր առաջին հանդիպումն անցկացրել է «Սպորտուլ» ակումբի դեմ։ 

«Ստյաուա» ակումբի կազմին միացել է 2013 թվականի ամռանը, սակայն զիջել է Չիպրիան Տետերուշանուին՝ առաջին մրցաշրջանում խաղալով միայն առաջնության 5 խաղում։ Նույնիսկ այն բանից հետո, երբ 2014 թվականի ամռանը Տետերուշանուն հեռացել է թիմից, Ֆլորինը չի կարողացել դառնալ հիմնական դարպասապահը՝ զիջելով նորեկ Գիեդրիուս Առլաուսկիսին։ 

2018 թվականի փետրվարին տեղափոխվել է չեխական «Սպարտա»։

## Ձեռքբերումներ
### Թիմային
* Ռումինիայի չեմպիոն - 2013/14, 2014/15
* Ռումինիայի գավաթակիր - 2014/15
* Ռումինիայի լիգայի գավաթակիր - 2014/15, 2015/16
* Ռումինիայի սուպերգավաթակիր - 2013

## Ծանոթագրություններ

## Արտաքին հղումներ
* Ֆուտբոլիստի էջը «Պարդուբիցե» ակումբի կայքում 
* Ֆուտբոլիստի էջը «Սպարտա» ակումբի կայքում 
* Ելույթների վիճակագրությունը romaniansoccer.ro կայքում
* Ֆուտբոլիստի էջը Առաջին լիգայի կայքում

 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Գազանների տիրուհին

thumb|upright|Չաթալ հոյուքի «նստած կինը» առյուծներով շրջապատված
**Գազանների տիրուհին** (, «Կենդանիների թագուհի») կամ կենդանիների տիրուհին, հին ժամանակներում տարածված մոտիվ էր։ Միջերկրական աշխարհի և հին Մերձավոր Արևելքի արվեստը, որը ցույց է տալիս մարդու նման իգական կերպար, որը յուրաքանչյուր կողմում պահում է երկու կենդանի։ Թեև տարբեր հնագույն մշակույթներում պատկերների և հասկացությունների միջև կապը մնում է շատ անհասկանալի, նման պատկերներն անկախ ծագման մշակույթից հաճախ հիշատակվում են հունական «Պոտնիա Թերոն» տերմինով։

Տերմինն առաջին անգամ Արտեմիսին նկարագրելիս օգտագործել է Հոմերոսը և հաճախ օգտագործվում է կենդանիների հետ կապված կանացի աստվածությունները նկարագրելու համար։ Պոտնիա բառը, որը նշանակում է տիրուհի կամ տիկին, միկենական հունարեն բառ էր, որը «ժառանգել» է դասական հունարենը։

Նմանատիպ ամենահին պատկերը՝ Չաթալ Հույուքում՝ ժամանակակից Թուրքիայի տարածքում Չաթալ Հոյուքի «նստած կինը» կավե քանդակն է, որը պատրաստված է մ.թ.ա. 6000 թվականին։ Այս մոտիվն ավելի ուշ տարածվել էր Մերձավոր Արևելքի և Միջագետքի արվեստում՝ արական կերպարով, որը կոչվում է Կենդանիների վարպետ։ Հոմերոսի կողմից գազանների տիրուհու հիշատակումը վերաբերում է Արտեմիսին. Վալտեր Բուրկերտը նկարագրում է այս հիշատակումը որպես «լավ հաստատված բանաձև»։ Արտեմիսի աստվածությունը՝ «Կենդանիների տիրուհին», հաճախ ենթադրվում է, որ գոյություն է ունեցել նախապատմական կրոնում՝ հաճախ կոչվելով Պոտնիա Թերոն, որոշ գիտնականներ պնդում են Արտեմիսի և մինոյան արվեստում պատկերված աստվածուհիների փոխհարաբերությունները։

Իտալական Գազանների տիրուհու վաղ օրինակը գտնվում է Իտալիայում գտնվող *Museo civico archeologico di Monte Rinaldo-ում*. ափսեն պատկերում է մի աստվածուհու, որը հագել է երկար զգեստ և բռնում է երկու առյուծների ձեռքերը։

Էնեականում Վերգիլիոսը նշում է, որ Կրետեում գտնվող Դիկտեյական քարանձավում ապրում էր Կիբելա աստվածուհին, որի կառքը քաշում էին երկու առյուծներ։


Պատկեր:NAMA Artémis Orthia.jpg|Արտեմիս Օրթիա, Գազանների տիրուհու սովորական դիրքով հնացած փղոսկրը (Աթենքի ազգային հնագիտական ​​թանգարան)
Պատկեր:Pithos_102972x.jpg|Ռելիեֆը պիտոսի վրա, մ․թ․ ա․ 625-600, Աթենքի ազգային հնագիտական ​​թանգարան
Պատկեր:Artemis, Parian pottery plate, 675-600 BC, AM Mykonos, 177233.jpg|Արտեմիս, Պարիական խեցեղենի ափսե, մ.թ.ա. 675-600
Պատկեր:Emprunte d'un sceau de Cnossos.jpg|Մինոական աստվածուհի՝ երկու առյուծների կողքին


## Տես նաև
* Իփիգենիա

## Ծանոթագրություններ

Կատեգորիա:Աստվածուհիներ
Կատեգորիա:Կանայք արվեստի բնագավառում
Կատեգորիա:Կրոնը Հին Հունաստանում
Կատեգորիա:Հին հունական աստվածներ
Կատեգորիա:Հին հունական աստվածուհիներ
Ադամ Ուորթոն

**Ադամ Ջեյմս Ուորթոն** (, ), անգլիացի ֆուտբոլիստ, «Քրիսթալ Փելաս» ակումբի և Անգլիայի հավաքականի» կիսապաշտպան։

## Ակումբային կարիերա
«Բլաքբըրն Ռովերս» ակումբի ֆուտբոլային ակադեմիայի սան է։  2022 թվականի մայիսին կնքել է իր առաջին մասնագիտական պայմանագիրը։  2022 թվականի օգոստոսի 10-ին նշել է իր նորամուտը «Ռովերսի» հիմնական կազմում «Հարթլփուլ Յունայթեդի» դեմ Անգլիական ֆուտբոլային լիգայի գավաթի խաղում։  2022 թվականի օգոստոսի 27-ին նշել է իր նորամուտը Չեմպիոնշիփում «Սթոք Սիթիի» դեմ խաղում։  2022 թվականի հոկտեմբերի 22-ին խփել է իր առաջին գոլը ակումբի կազմում՝ աչքի ընկնելով «Բիրմինգհեմ Սիթիի» դեմ խաղում։

2024 թվականի փետրվարի 1-ին տեղափոխվել է «Քրիսթալ Փելաս»՝ կնքելով պայմանագիր մինչև 2029 թվականը. Сумма трансфера составила 18 млн фунтов, но может достичь 22 млн фунтов с учётом бонусов։  Տրանսֆերի գումարը կազմել է 18 միլիոն ֆունտ, բայց կարող է հասնել 22 միլիոն ֆունտի՝ հաշվի առնելով բոնուսները։  2024 թվականի փետրվարի 3-ին նշել է իր նորամուտը «արծիվների» կազմում՝ մասնակցելով «Բրայթոն Ընդ Հոուվ Ալբիոնի» դեմ Պրեմիեր լիգայի խաղին։

## Կարիերան հավաքականում
Հանդես է եկել Անգլիայի մինչև 19, մինչև 20 և մինչև 21 հավաքականներում։

2024 թվականի մայիսի 21-ին ընդգրկվել է Անգլիայի գլխավոր հավաքականի նախնական կազմում, որը կազմել է Գարեթ Սաութգեյթը՝ ընդգրկելով 33 ֆուտբոլիստների, որոնք կարող են մասնակցել Եվրո-2024-ին։  2024 թվականի հունիսի 3-ին նշել է իր նորամուտը Անգլիայի հավաքականում՝ փոխարինման դուրս գալով Բոսնիա և Հերցեգովինայի հավաքականի դեմ ընկերական խաղում։

## Ծանոթագրություններ

## Արտաքին հղումներ
* Ֆուտբոլիստի էջը «Քրիսթալ Փելաս» ակումբի պաշտոնական կայքում 
* Ֆուտբոլիստի էջը Պրեմիեր լիգայի պաշտոնական կայքում 

 
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բլաքբըրն Ռովերսի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Քրիսթալ Փելասի ֆուտբոլիստներ
Կատեգորիա:Ֆուտբոլի կիսապաշտպաններ
Ֆրանչեսկո Կալցոնա

**Ֆարնչեսկո Կալցոնա** (, ), իտալացի ֆուտբոլիստ և ֆուտբոլային մարզիչ։

## Կարիերա
Որպես ֆուտբոլիստ՝ Կալցոնան հանդես է եկել կիսապաշտպանի դիրքում։  Նա «Արեցոյի» կազմում անցկացրել է 3 հանդիպում Բ Սերիայում։ 

Կարիերան ավարտելուց հետո աշխատել է որպես սուրճ վաճառող և զուգահեռ աշխատել սիրողական թիմերի հետ։  1999 թվականին հեռանալով «Տեգոլետտոյի» մարզչի պաշտոնից՝ Կալցոնան իր փոխարեն խորհուրդ է տվել մեկ այլ սիրողական մարզիչ Մաուրիցիո Սարիին։  Այդ ժամանակից ի վեր մասնագետների միջև բարեկամություն է սկսվել։  Կալցոնան Սարիին օգնել է բազմաթիվ թիմերում, այդ թվում՝ «Նապոլիում»։  Ավելի ուշ Ֆրանչեսկոն ընդգրկվել է Էուսեբիո Դի Ֆրանչեսկոյի մարզչական շտաբում «Կալյարիում», որից հետո վերադարձել է «Նապոլի», որը ղեկավարում էր Լուչիանո Սպալետտին։ 

2022 թվականի օգոստոսի 30-ին Կալցոնան սկսել է ինքնուրույն մարզչական կարիերա՝ գլխավորելով Սլովակիայի հավաքականը։  Մարզչի պաշտոնը նա ստացել է ավագ Մարեկ Համշիկի դրական առաջարկության շնորհիվ, որի հետ իտալացին միասին աշխատել է «Նապոլիում»։  Իտալացի մասնագետի գլխավորությամբ սլովակներին հաջողվել է որակավորվել Եվրո 2024-ի եզրափակիչ փուլի համար։

2024 թվականի փետրվարի 20-ին Կալցոնան գլխավորել է «Նապոլին»՝ կնքելով կարճաժամկետ պայմանագիր մինչև մրցաշրջանի ավարտը։  Սլովակիայի ֆուտբոլային միությունը թույլատրել է մարզչին համատեղել գլխավոր մարզչի պաշտոնները ակումբում և հավաքականում՝ կազմակերպության հանդեպ բոլոր պայմանագրային պարտավորությունները կատարելու պայմանով։

## Ձեռքբերումներ
### Մարզչի օգնական
* Իտալիայի փոխչեմպիոն  (3) - 2015/16, 2017/18, 2021/22
* Իտալիայի առաջնության բրոնզե մեդալակիր - 2016/17

## Ծանոթագրություններ

Կատեգորիա:Իտալացի ֆուտբոլային մարզիչներ
Կատեգորիա:ՈՒԵՖԱ Եվրո 2024-ի մարզիչներ
Ամազիա

**Ամազիան** վերաբերում է մի վիճակի, երբ բացակայում է կաթնագեղձերից մեկը կամ երկուսը (պտուկը և արեոլան մնում են ներկա)։ Վերջինս լինում է բնածին կամ յաթրոգեն (սովորաբար վիրահատական ​​հեռացման և/կամ ճառագայթային թերապիայի արդյունք)։ Ամազիան կարելի է բուժել կրծքի իմպլանտներով։

Ամազիան տարբերվում է ամաստիայից (կրծքագեղձի հյուսվածքի, պտուկի և արեոլայի իսպառ բացակայություն), թեև հաճախ (սխալմամբ) ենթադրվում է, որ այս երկուսը նույնն են։ Այսպիսով, «ամազիա» և «ամաստիա» տերմինները հաճախ օգտագործվում են որպես հոմանիշներ, չնայած որ բժշկական տեսանկյունից նրանք տարբեր տերմիններ են։

## Տես նաև
* Ամաստիա
* Միկրոմաստիա

## Ծանոթագրություններ

Կատեգորիա:Բնածին արատներ
Ծծմբային պարարտանյութեր

**Ծծմբային պարատանյութեր**, պարունակում են բույսերի համար մատչելի ծծումբ։

## Տեսակներ
Ծծմբային պարատանյութերն են մանրացված ծծումբը, գիպսը, ֆոսֆոգիպսը, ամոնիումի, կալիումի և մագնեզիումի սուլֆատները։ Ծծումբ պարունակում են սուպերֆոսֆատները, կալիումմագնեզիումը, գոմաղբը և այլն։ Ծծմբային պարատանըութերը օգտագործում են ծծմբասակավ հողերում (աղուտ-ալկալի հողեր և այլն)։

## Արդյունավետություն
Դրանք արդյունավետ են պոդզոլային, ավազային հողերում։ Ծծմբի նկատմամբ առավել զգայուն են կաղամբազգիների և բակլազգիների ընտանիքների բույսերը, արևածաղիկը, կարտոֆիլը, որոնք այդ տարրը կուտակում են առավելագույն քանակությամբ և օգտագործում այն ոչ պակաս, քան ֆոսֆորը։ Ծծմբային պարատանյութերը չեզոքացնում են հողի ավելցուկային հիմնայնությունը, մեծացնում են բույսերի համար դժվարամատչելի ֆոսֆատների յուրացումը։ Ծծմբային պարատանյութերի չափաքանակը՝ 60-120 կգ/հա SO4²:

Կատեգորիա:Պարարտանյութեր
Կոլպոկլեզիա

**Կոլպոկլեզիա**, հեշտոցի փակման միջամտություն։

Այն կիրառվում է որպես արգանդի արտանկման բուժման։

Տարեց կանանց մոտ, ովքեր այլևս սեռական ակտիվություն չունեն, արգանդի արտանկումը նվազեցնելու համար կատարում են մասնակի կոլպոկլեզիա։ Ընթացակարգը նկարագրվել է Լե Ֆորտի կողմից և ներառում է հեշտոցի առջևի և հետևի պատի շերտի հեռացում՝ առաջի և հետևի պատերի եզրերը միմյանցից փակելով։ Այս պրոցեդուրան կարող է իրականացվել՝ անկախ արգանդի և արգանդի վզիկի առկայությունից։ Վիրահատության ավարտից հետո միջնապատի երկու կողմերում մնում է փոքր հեշտոցային խողովակ, որն առաջանում է հեռացված կողային եզրերի կարելուց։

## Տես Նաև
* Վագինէկտոմիա
* Վագինալ ատրեզիա

## Ծանոթագրություններ

## Արտաքին հղումներ

Կատեգորիա:Պլաստիկ վիրաբուժություն
Գվինեթ Հորդեր-Փեյթոն

**Գվինեթ Հորդեր-Փեյթոն** (, ), ամերիկացի հեռուստատեսային ռեժիսոր։

Սկսած 1980-ականների վերջից, նա աշխատել է որպես ռեժիսորի օգնական մի շարք ֆիլմերում, ինչպիսիք են «Խաղաղօվկիանոսյան բարձունքները», «Դռները», «Կայենի բարձրացումը», «Ես սիրում եմ անախորժությունները» և այլ ֆիլմերում։

Նա իր հեռուստատեսային ռեժիսորական դեբյուտը կատարեց FX-ի Վահանը հեռուստասերիալում։ Նրա հետագա հեռուստատեսային ռեժիսորական գործերից են «Հարստությունը», «Իմ վատագույն թշնամին», «Եզրը», «Բատլաստար Գալակտիկա», «Մտածել ինչպես հանցագործ», « Միավոր», « Սառը գործ», «Անարխիայի որդիներ», «Քայլող մեռյալները», «Սպանություն», «Մի անգամ հեքիաթում», «Ամերիկյան սարսափ պատմություն», 9-1-1, «Քաղաքական գործիչը», «9-1-1: Միայնակ աստղ» և «Մեծ երկինք»։

Հորդեր-Փեյթոնը դերասան Վիկտոր Մաքլագլենի ( Մատնիչը ) թոռնուհին է և ռեժիսոր Էնդրյու Վ. ՄաքԼագլենի զարմուհին։

## Ֆիլմագրություն

## Ծանոթագրություններ
Բրեդլի Բյուքեր

**Բրեդլի Բյուքեր** () ամերիկացի հեռուստատեսային և կինոռեժիսոր, պրոդյուսեր և խմբագիր է։ Նա հայտնի է իր աշխատանքով Ռայան Մերֆիի և Բրեդ Ֆելչաքի հետ Glee և Ամերիկյան սարսափ պատմություն հեռուստասերիալներում։

## Կարիերա
Ժամանցային հաղորդումների մեջ Բյուքերին  վստահված առաջին աշխատանքը եղել է «Հոլիվուդը հիշում է Դասթին Հոֆմանին» հեռուստատեսային վավերագրական ֆիլմի խմբագիրումը։ 2002-ին նա աշխատել է որպես խմբագիր ABCի ռեալիթի սերիալ «Բակալավր»-ում։

2005 թվականին նա աշխատանքի է ընդունվել որպես խմբագիր FX «Մարմնի մասեր» հեռուստասերիալում, որտեղ նա առաջին անգամ աշխատել է Մերֆիի և Ֆելչաքի համար։

Նա շարունակեց խմբագրել Glee-ի առաջին դրվագը Մերֆիի, Ֆալչաքի և Յան Բրենանի համար և դարձավ հիմնական խմբագիրը սերիալի ամբողջ ընթացքում։ Դրա թողարկման ժամանակ Բյուքերը ղեկավարեց իր հեռուստատեսային առաջին սերիան՝ «Երբեք չեն համբուրվել» վերնագրով։ Նա եղել է որպես գործադիր պրոդյուսեր և գլխավոր ռեժիսոր սերիալի վերջին եթերաշրջանում ՝ ղեկավարելով սերիալի եզրափակումը։

Բյուքերը ներգրավված էր Ֆելչաքի և Մերֆիի Ամերիկյան սարսափ պատմության մշակման մեջ։ Նա հանդիսացել է որպես առաջին էպիզոդի խմբագիր, ինչպես նաև գործադիր պրոդյուսեր անթոլոգիայի  առաջին եթերաշրջանի՝ «Մարդասպան տան» ժամանակ։ Նա ղեկավարեց սերիալի առաջին եթերաշրջանի եզրափակիչ սերիան՝ «Հետծնունդ» վերնագրով։ Հոգեբուժարանի երկրորդ սերիայի մեկնարկից հետո Բյուքերը դարձավ գործադիր պրոդյուսեր, ինչպես նաև զբաղեցրեց «Բարի Գալուստ Բրայերքլիֆ» սերիայի ռեժիսորի դերը։

Նա նկարահանել է Բրենանի, Մերֆիի և Ֆելչաքի Fox հեռուստաալիքով հեռաչձակվող «Ճիչերի թագուհիները» սերիալի 4-րդ  և 12-րդ սերիայի 2-րդ դրվագները։

## Ֆիլմագրություն
### Ֆիլմեր

### Սերիալներ

## Ծանոթագրություններ
Ուորիք

**Ուորիք** (․  ), քաղաք Անգլիայում, Ուորիքշիր կամ Շեքսպիրյան կոմսության վարչական կենտրոնը։ Ընկած է Էյվոն գետի ափին, Քովենթրիից 14 կիլոմետր դեպի հարավ, Բիրմինգհեմից 31 կիլոմետր դեպի հարավ-արևելք։ Զբաղեցնում է 9,43 քառակուսի կիլոմետր տարածք։ Բնակչության թվաքանակը 2001 թվականի մարդահամարի տվյալներով եղել է 25․434, 2011 թվականի տվյալներով՝ 30․114, 2021 թվականի տվյալներով՝ 37․267։

Ուորիքը Անգլիայի հին քաղաքներից է․ դեռևս վաղ միջնադարում եղել է լավ ամրացված խոշոր բնակավայր։ Պահպանվել են պատմական մի շարք շինություններ, որոնք մեր օրերն են հասել միջին դարերից, ստյուարտյան, գևորգյան ժամանակներից։ Առավել հիշարժան պատմական կառույցը 1068 թվականին հիմնադրված ամրոցն է, ուր ամեն տարի հազարավոր զբոսաշրջիկներ են այցելում։ Ներկայումս այնտեղ գործում է մոմե կերպարների թանգարանը, որի առաջին հարկում ցուցադրված են միջնադարյան պալատականների, երկրորդ հարկում՝ 19-րդ դարի անգլիական արիստոկրատիայի կենցաղի մանրամասներ։ Քաղաքի բնակիչների ու հյուրերի առանձնահատուկ ուշադրությանն են արժանանում նաև 1694 թվականի մեծ հրդեհից հետո կառուցված Սուրբ Մարիամ եկեղեցին և Շայր Հոլը (Warwick Shire Hall)։

## Պատկերասրահ

2007-08-26-09095 GreatBritain Warwick.jpg|Ուորիքի ամրոցը
Warwick gatehouse.jpg|Արևելյան աշտարակն ու դարպասը
Mill Street, Warwick.jpg|Միլլ սթրիթը
St marys church warwick uk.jpg|Սբ․ Մարիամ եկեղեցին
Warwick Castle -mist 23o2007.jpg|Ուորիքի ամրոցը


## Անվանի ուորիքցիներ
* Ջորջ Ուիլյամ Էվանս (1780—1852) — գեոդեզիստ, ավստրալիական Նոր Հարավային Ուելսի գաղութի ներկայացուցիչ հանդիսացած առաջին հետազոտողներից մեկը
* Սոֆի Թրներ (ծնվ․ 1996) - դերասանուհի, հաճախել է Ուորիքի թագավորական իգական ավագ դպրոցը
* Ջեսս Քարթեր (ծնվ․ 1997) - պրոֆեսիոնալ ֆուտբոլիստուհի, Եվրոպայի չեմպիոնուհի, աշխարհի գավաթի խաղարկության եզրափակիչ խաղի մասնակից

## Քույր քաղաքներ
Ուորիքի քույր քաղաքներն են՝

* Սոմյուր, Ֆրանսիա (1976 թվականից)
* Ֆերդեն ան դեր Ալլեր, Գերմանիա (1989 թվականից)

Բարեկամական կապ է հաստատվել նաև Ուորիքի շրջանի և Սիեռա Լեոնեի Բո շրջանի միջև։

## Կլիմա

## Ծանոթագրություններ

## Արտաքին հղումներ
* Ուորիքի համալսարան (*The University of Warwick)*
* Warwickshire’s Railways — the history of the county’s railways from 1838 to 1968
* Warwick Town Council
* A collection of photos of Warwick
* Warwick School
* Warwickshire web directory
* Views of Warwick in Old Postcards

Կատեգորիա:10-րդ դարի հիմնադրումներ Անգլիայում
Կատեգորիա:10-րդ դարում հիմնադրված բնակավայրեր
Կատեգորիա:Անգլիայի քաղաքներ
Կատեգորիա:Եվրոպայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Լեոնիդաս Ստերգիու

**Լեոնիդաս Ստերգիու** (, , , ), շվեյցարացի ֆուտբոլիստ, «Շտուտգարտ» ակումբի և Շվեյցարիայի ազգային հավաքականի պաշտպան։

## Ակումբային կարիերա
«Սանկտ Գալենի» ֆուտբոլային ակադեմիայի սան է։  2019 թվականի փետրվարի 6-ին Լեոնիդասը նշել է նորամուտը ակումբի հիմնական կազմում՝ մասնակցելով «Ցյուրիխի» դեմ Շվեյցարական Սուպերլիգայի խաղին։  2020 թվականի հուլիսի 1-ին խփել է իր առաջին գոլը «Սանկտ Գալենի» կազմում՝ աչքի ընկնելով «Քսամաքսի» դեմ խաղում։ 

2023 թվականի օգոստոսի 22-ին վարձավճարային իրավունքով տեղափոխվել է «Շտուտգարտ»՝ գնման իրավունքով։

## Կարիերան հավաքականում
Հանդես է եկել Շվեյցարիայի մինչև 15, մինչև 16, մինչև 17, մինչև 19 և մինչև 21 հավաքականներում։ 

2022 թվականի հունիսի 12-ին նշել է իր նորամուտը Շվեյցարիայի գլխավոր հավաքականում՝ մասնակցելով Պորտուգալիայի հավաքականի դեմ խաղին։

## Անձնական կյանք
Լեոնիդասը ծնվել է Շվեյցարիայում ՝ հույն հոր և սերբ մոր ընտանիքում։

## Ծանոթագրություններ

## Արտաքին հղումներ
* Ֆուտբոլիստի էջը «Սանկտ Գալլեն» ակումբի պաշտոնական կայքում 

 

Կատեգորիա:Բունդեսլիգայի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ